Midt-Buskerud

Midt-Buskerud (også bare kalt Midtfylket) er et distrikt i Viken fylke, som består av de tre kommunene Sigdal, Krødsherad og Modum. Disse har et samlet areal på 1 732 km² med 19 794 innbyggere (1. januar 2020). Det er ingen byer i distriktet. 

Området var tradisjonelt en del av Ringerike, og deretter en del av Buskeruds fogderi. Distriktet omfatter Tverrdalene samt resten av Modum.

Kommuner 
Midt-Buskerud er inndelt i 3 kommuner:

Kommuneinndelingshistorikk 
I 1838 ble området inndelt i Sigdal og Modum kommuner. I 1900 ble Krødsherad utskilt fra Sigdal som egen kommune. (Kilde: Brøgger, Waldemar: Norge. Geografisk leksikon. Cappelen, 1963).

Administrative inndelinger
 Kommunene samarbeider i regionrådet for Ringeriksregionen med unntak av Sigdal som deltar i regionrådet for Kongsbergregionen. 
 Kommunene utgjør sammen næringsregion Midtfylket.
 Kommunene tilhører domsmyndighetsområdet til Buskerud tingrett under Borgarting lagdømme
 Distriktet tilhører sammen med Øvre Eiker virkeområdet for Eiker prosti under Tunsberg bispedømme i Den norske kirke.
 Distriktet tilhørte Buskerud fogderi.''

Tettsteder 
Tettsteder i Midt-Buskerud, rangert etter innbyggertall  (kommune i parentes):

Åmot/Geithus -  (Modum)
Vikersund -  (Modum)
Krøderen -  (Krødsherad)
Prestfoss -  (Sigdal)
Noresund -  (Krødsherad)
Sysle -  (Modum)
Skotselv –  (Deler av tettstedet Skotselv som ligger i Modum)

Politikk 
Ved stortingsvalget i 2013 var det 14 490 stemmeberettigede velgere i Midt-Buskerud. Det ble avgitt 10 952 stemmer. Valgdeltagelsen var dermed 75,6 %. Det ble avgitt 10 884 godkjente stemmer, 64 blanke stemmer og 4 stemmer som ble forkastet av andre grunner. Valgresultatet ga en rødgrønn overvekt på 2,0 prosentpoeng (47,5 % H+Frp+KrF+V, 49,4 % Ap+Sp+SV). Tabellen viser stemmefordelingen:

Referanser

Distrikter i Norge
Viken